شەفەق نیوز/ لیمو یەکیگە لەو میوەیلە زیاترین سود وەتەندروسی ڕەسنێد و بریگ فرە ڤیتامین C هاناوی، وەهەمان جویر توکڵ ئی میوەیە بریگ فرە مادەی سودبەخش هاناوی لە بیماریەیل شەکرە و شێرپەنجە و کیش زیادی مقیەتیمان کەێد و کۆئەندام وەرگریمان قاێم کەێد.
توکڵ لیمو تایبەتمەنی دژەبەکتریا و دژەهەوکردن دیرێد و کۆئەندام وەرگری لەش وەهێز کەێد و لە تویشبوین وە شێرپەنجە و زیادبوین کۆلیسترۆڵ لەش مقیەتیمان کەێد .
چەن تویژینەوەیگ ئەوە چەسپاننە ک توکڵ لیمو و لیمو وە یەخی خانە شێرپەنجەییەیل لەناودەێد و سودیگ فرە ئەرا لەش دیرێد، توکڵ لیمو ٥ ئەرا ١٠ جار زیاتر لە بەشەگانتر  لیمۆگە ڤیتامین مادە خۆراکیە سودبەخشەیل هاناوی.
چوینیەتی وەکارهاوردن توکڵ لیمو وە گشت  جویرەیلی بوود و تەنیا ئەوە گرنگە وەجوانی لیموگە بشورێد و دویاجار وەکاربارێد.
